|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Na temelju članka 17. stavak 1. podstavak 1. Zakona o sustavu civilne zaštite (Narodne novine broj 82/15) i članka ­­­30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), Općinsko vijeće Općine Sveti Ivan Žabno na 20. sjednici održanoj 16. lipnja 2016. donijelo je  **PLAN RAZVOJA SUSTAVA CIVILNE**  **ZAŠTITE NA PODRUČJU**  **OPĆINE SVETI IVAN ŽABNO ZA 2016. GODINU**  **UVOD**  Zakonom o sustavu civilne zaštite („Narodne novine“ broj 82/2015) određeno je da sustav civilne zaštite obuhvaća mjere i aktivnosti ( preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.  Također je definirano da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje.  Na temelju Analize o stanju sustava civilne zaštite na području Općine Sveti Ivan Žabno, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom ugroženosti ljudi, okoliša, materijalnih i kulturnih dobara i okoliša, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi i zapovjedništava, stožera zaštite i spašavanja, udruga građana od značaja za zaštitu i spašavanje) donosi se Plan razvoja sustava civilne zaštite na području Općine Sveti Ivan Žabno za 2016. godinu.  Da bi ovaj Plan razvoja sustava civilne zaštite bio ostvariv, cijeli proces razvoja povezan je sa izvršenjem financijskih sredstava Proračuna Općine Sveti Ivan Žabno koja će se odvojiti za subjekte u sustavu civilne zaštite.  Plan razvoja sustava civilne zaštite odnosi se na sljedeće:   1. **CIVILNA ZAŠTITA**   Stožer zaštite i spašavanja, Zapovjedništvo civilne zaštite i postrojba civilne zaštite trebaju osigurati kontinuirano provođenje sustava za zaštitu i spašavanje.  **STOŽER ZAŠTITE I SPAŠAVANJA i ZAPOVJEDNIŠTVO CIVILNE ZAŠTITE**  Stožer zaštite i spašavanja osniva se u svakoj jedinici lokalne i područne (regionalne) samouprave i na razini Republike Hrvatske, a aktivira se kada se proglasi stanje neposredne prijetnje, katastrofe i velike nesreće, te je stručna potpora općinskom načelniku kod rukovođenja i zapovijedanja operativnim snagama u slučaju veće nesreće ili katastrofe. Općinsko vijeće Općine Sveti Ivan Žabno 2013. godine donijelo je Rješenje o imenovanju načelnika, zamjenika načelnika i članova Stožera zaštite i spašavanja Općine Sveti Ivan Žabno sukladno članku 10. stavku 1. Pravilnika o mobilizaciji i djelovanju operativnih snaga zaštite i spašavanja («Narodne novine» broj 40/08. i 44/08).  Općinski načelnik Općine Sveti Ivan Žabno donio je Rješenje o imenovanju zapovjednika i zamjenika zapovjednika postrojbe civilne zaštite opće namjene Općine Sveti Ivan Žabno, radi upravljanja i usklađivanja aktivnosti operativnih snaga i ukupnih ljudskih i materijalnih resursa odnosno za zapovijedanje snagama i sredstvima postrojbe civilne zaštite opće namjene u slučaju neposredne prijetnje, katastrofe i velike nesreće na području Općine Sveti Ivan Žabno.  Kontakt podatke (adrese,fiksni i mobilni telefonski brojevi) Stožera i zapovjednika postrojbe civilne zaštite opće namjene potrebno je kontinuirano ažurirati.  Do osnivanja Stožera civilne zaštite Općine Sveti Ivan Žabno mjerodavni će biti Stožer zaštite i spašavanja i Zapovjednik postrojbe civilne zaštite opće namjene Općine Sveti Ivan Žabno, te ih je potrebno upoznati s novim Zakonom o sustavu civilne zaštite („Narodne novine“ broj 82/2015) odnosno sa mjerama sustava civilne zaštite, ustrojavanjem sustava civilne zaštite, djelovanjem sustava civilne zaštite i načelima sustava civilne zaštite, sudionicima u sustavu civilne zaštite, te obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite  Rok izvršenja: Sjednica Stožera zaštite i spašavanja sa Zapovjednikom postrojbe civilne zaštite opće namjene Općine Sveti Ivan Žabno u drugoj polovici 2016. godine.   * Nositelj: Općina Sveti Ivan Žabno * Izvršitelj: Područni ured za zaštitu i spašavanje Koprivnica   U roku jedne godine od stupanja na snagu Zakona o sustavu civilne zaštite donijet će se provedbeni akti, te do tada ostaju na snazi slijedeći dokumenti donijeti na temelju Zakona o zaštiti i spašavanju:   * Rješenje o imenovanju načelnika, zamjenika načelnika i članova Stožera zaštite i spašavanja Općine Sveti Ivan Žabno, * Odluka o osnivanju i ustroju Postrojbe civilne zaštite Općine Sveti Ivan Žabno, * Odluka o imenovanju povjerenika civilne zaštite Općine Sveti Ivan Žabno, * Odluka o određivanju operativnih snaga zaštite i spašavanja i pravnih osoba od interesa za zaštitu i spašavanje na području Općine Sveti Ivan Žabno, * Procjena ugroženosti stanovništva, materijalnih i kulturnih dobara i okoliša od katastrofa i velikih nesreća Općine Sveti Ivan Žabno, * Plan zaštite i spašavanja Općine Sveti Ivan Žabno, * Plan civilne zaštite Općine Sveti Ivan Žabno.   **POSTROJBE CIVILNE ZAŠTITE, POVJERENICI CIVILNE ZAŠTITE**    **Postrojbe civilne zaštite**  Tijekom 2016. godine, a u svrhu povećanja spremnosti i mogućnosti u provođenju akcija zaštite i spašavanja potrebno je izvršiti smotru postrojbe civilne zaštite opće namjene.  U suradnji sa DUZS/PUZS Koprivnica – Odjelom za preventivno – planske poslove i MORH – Područnim odsjekom za poslove obrane Koprivnica i Područnim Odjelom za poslove obrane Zagreb, potrebno je kontinuirano vršiti popunjavanje postrojbe civilne zaštite opće namjene sa vojnim obveznicima starim do 55. godina života (promjene prebivališta, umrli, invalidi, bolesni i sl.), kao i njihovu smotru i edukaciju.  Potrebno je nastaviti opremanje postrojbi civilne zaštite osobnom i skupnom opremom u skladu sa raspoloživim sredstvima predviđenim Proračunom, a prema planu opremanja odobrenom od općinskog načelnika.  **Povjerenike civilne zaštite** potrebno je upoznati s novim Zakonom o sustavu civilne zaštite („Narodne novine“ broj 82/2015) a prije svega sa:   * djelovanjem sustava civilne zaštite i načelima sustava civilne zaštite, * obavezama jedinica lokalne samouprave u provođenju zakonskih obveza definiranih Zakonom o sustavu civilne zaštite, * Obavezama povjerenika civilne zaštite u izvršavanju njihovih zadaća.   Rok za izvršenje navedenog je druga polovica 2016. godine.   1. **VATROGASTVO:**   Sukladno Planu zaštite od požara Općine Sveti Ivan Žabno potrebno je izvršiti opremanje, osposobljavanje i usavršavanje DVD-a s područja Općine Sveti Ivan Žabno.  Potrebno je nastaviti s daljnjim razvojem dobrovoljnog vatrogastva sukladno njihovim vlastitim programima i razvojnim projektima, te kontinuirano provoditi njihovo osposobljavanje.  U području rada sa članstvom DVD-a posebnu pažnju potrebno je posvetiti vatrogasnoj mladeži, kao potencijalnim budućim operativnim vatrogascima.  Sredstva za financiranje dobrovoljnih vatrogasnih društva planiraju se temeljem članka 43.-45. Zakona o vatrogastvu.   1. **SKLONIŠTA:**   Općina Sveti Ivan Žabno nema na svom području izgrađena skloništa osnovne zaštite.   1. **PRAVNE OSOBE KOJE ĆE PORADI NEKOG INTERESA ZAŠTITE I SPAŠAVANJA STANOVNIŠTVA, MATERIJALNIH I KULTURNIH DOBARA OPĆINE SVETI IVAN ŽABNO DOBITI ZADAĆE U SUSTAVU CIVILNE ZAŠTITE**   Sa pravnim osobama ( Općinsko komunalno poduzeće „Park“ d.o.o., Komunalno poduzeće d.o.o. Križevci.) koje će poradi nekog interesa zaštite i spašavanja stanovništva, materijalnih i kulturnih dobara Općine Sveti Ivan Žabno dobiti zadaće potrebno je održati sastanak na kojem će se razmotriti zadaće pravnih osoba u sustavu civilne zaštite.     1. **SUSTAV UZBUNJIVANJA GRAĐANA**   U organizaciji zaštite i spašavanja u Općini Sveti Ivan Žabno, pored ostalih subjekata, telekomunikacijska podrška, odnosno sustav veza u kriznim situacijama, sustav uzbunjivanja pokazao se vrlo bitnim čimbenikom kvalitetnog sustava zaštite i spašavanja, te je stoga potrebno:   * + nastaviti rad na unaprjeđenju sustava veza svih sudionika zaštite i spašavanja u skladu s normama u Europi,   + nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa.  1. **EDUKACIJA STANOVNIŠTVA**   Zadatak je da se edukacijom podigne razine svijesti građana kao sudionika sustava civilne zaštite, te iz tog razloga potrebno kontinuirano vršiti:   * + upoznavanje građana sa sadržajem Planova zaštite i spašavanja putem javnih rasprava,   + izrada potrebnih naputaka (letaka) o postupanju stanovništva u slučaju velikih nesreća i katastrofa naročito za moguće nesreće i katastrofe izazvane poplavama, potresima i opasnim tvarima,   Dan Civilne zaštite, Dan vatrogastva i Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika zaštite i spašavanja. Edukaciju provode za to nadležne ustanove svaka iz svog područja.   1. **FINANCIRANJE SUSTAVA ZAŠTITE I SPAŠAVANJA**   Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Financiranje sustava civilne zaštite po prijedlogu Proračuna Općine Sveti Ivan Žabno za 2016. godinu je slijedeće:   |  |  |  |  | | --- | --- | --- | --- | |  | PLAN 2016. | PLAN 2017. | PLAN 2018. | | 1. Vatrogasna zajednica Općine | 120.000,00 kn | 120.000,00 kn | 123.600,00 kn | | 2. Crveni križ | 17.000,00 kn | 17.000,00 kn | 17.510,00 kn | | 3. HGSS- Stanica Bjelovar | 1.000,00 kn | 1.000,00 kn | 1.030,00 kn | | 4. Civilna zaštita | 4.000,00 kn | 4.000,00 kn | 4.120,00 kn | | UKUPNO | 142.000,00 kn | 142.000,00 kn | 146.260,00 kn |   Pored navedenih sredstava u Proračunu Općine Sveti Ivan Žabno su planirana i sredstva za pravne osobe koje se zaštitom i spašavanjem bave u okviru svoje redovne djelatnosti – za aktivnosti kao što su održavanje nerazvrstanih cesta, održavanje čistoće javnih površina i slično.   1. **SURADNJA NA PODRUČJU CIVILNE ZAŠTITE** |

Suradnja svih sudionika zaštite i spašavanja na području Općine Sveti Ivan Žabno je iznimno dobra ali je u narednoj 2016. godini ovu suradnju potrebno unaprijediti.

Razmjenom iskustava, podataka, znanja i vještina sa odgovarajućim institucijama zaštite i spašavanja potrebno je postići podizanje razine sigurnosti civilnog stanovništva.

U okviru Općine Sveti Ivan Žabno, ali i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. Nastaviti suradnju s Područnim uredom za zaštitu i spašavanje Koprivnica s ciljem jačanja i usavršavanja operativnih i drugih snaga sustava civilne zaštite na području Općine Sveti Ivan Žabno.

**OPĆINSKO VIJEĆE OPĆINE SVETI IVAN ŽABNO**

KLASA: 810-03/16-01/02

URBROJ: 2137/19-02/1-16-1

Sveti Ivan Žabno, 16. lipnja 2016.

**PREDSJEDNICA:**

Dunja Trakoštanec Jokić